
Klassi täitumuse piirnormide kehtestamine
Narva Humanitaargümnaasiumi klassides
1. Asjaolud ja menetluse käik.

Narva Linnavalitsuse Kultuuriosakonda saabus Narva Humanitaargümnaasiumi direktori 07.09.2010. a taotlus nr 1.1-19/195 palvega lubada klassi täitumuse ülemise piirnormi suurendamist asutuse klassides. Klasside täitumuse ülemiste piirnormide suurendamine on heakskiidetud Narva Humanitaargümnaasiumi hoolekogu poolt. Sotsiaalministri 29.08.2003. a määrusega nr 109 „Tervisekaitsenõuded koolidele“ § 4 punktiga 3 sätestatut täidetakse muudatuste tegemisel.

2. Õiguslikud alused.

Vastavalt põhikooli- ja gümnaasiumiseaduse § 26 lõikele 1 on klassi täitumuse ülemine piirnorm põhikoolis 24 õpilast. Vastavalt põhikooli- ja gümnaasiumiseaduse § 26 lõikele 3 võib kooli pidaja direktori ettepanekul ning hoolekogu nõusolekul kehtestada § 26 lõikes 1 nimetatud piirnormist suurema klassi täitumuse ülemise piirnormi, kuni 26 õpilast. Põhikooli- ja gümnaasiumiseaduse § 89 lõike 6 kohaselt põhikooli- ja gümnaasiumiseaduse § 26 lõikes 3 sätestatud piirangut klassi täitumuse ülemise piirnormi suurendamiseks ei kohaldata põhikooli nominaalse õppeaja jooksul õpilaste suhtes, kes alustasid põhihariduse omandamist 2010/2011. õppeaastal või varem.
Narva Linnavolikogu 23.09.2010 määrusega nr 31 delegeeris Narva Linnavolikogu põhikooli-ja gümnaasiumiseaduse § 26 lõikega 3 ettenähtud küsimuse lahendamise Narva Linnavalitsusele. 

3. Otsus.

3.1 Kehtestada 1.b ja 1.d klassi täitumuse ülemiseks piirnormiks Narva Humanitaargümnaasiumis 26 õpilast.

3.2 Kehtestada 2.a  klassi täitumuse ülemiseks piirnormiks Narva Humanitaargümnaasiumis 27 õpilast.

3.3 Kehtestada 2.c klassi täitumuse ülemiseks piirnormiks Narva Humanitaargümnaasiumis 26 õpilast.

3.4 Kehtestada 3.a klassi täitumuse ülemiseks piirnormiks Narva Humanitaargümnaasiumis 26 õpilast.

3.5 Kehtestada 3.b ja 3.c klassi täitumuse ülemiseks piirnormiks Narva Humanitaargümnaasiumis 25 õpilast.

3.6 Kehtestada 4.a klassi täitumuse ülemiseks piirnormiks Narva Humanitaargümnaasiumis 27 õpilast.

3.7 Kehtestada 4.b klassi täitumuse ülemiseks piirnormiks Narva Humanitaargümnaasiumis 26 õpilast.

3.8 Kehtestada 4.d klassi täitumuse ülemiseks piirnormiks Narva Humanitaargümnaasiumis 28 õpilast.

3.9 Kehtestada 6.c klassi täitumuse ülemiseks piirnormiks Narva Humanitaargümnaasiumis 26 õpilast.

3.10 Kehtestada 7.a klassi täitumuse ülemiseks piirnormiks Narva Humanitaargümnaasiumis 28 õpilast.

3.11 Kehtestada 7.b ja 7.c klassi täitumuse ülemiseks piirnormiks Narva Humanitaargümnaasiumis 29 õpilast.

3.12 Kehtestada 8.a klassi täitumuse ülemiseks piirnormiks Narva Humanitaargümnaasiumis 25 õpilast.

4. Rakendussätted.

4.1 Tunnistatakse kehtetuks Narva Linnavalitsuse 17.10.2007 korraldus nr 1573-k „Klassi täituvuse piirnormi kehtestamine Narva Humanitaargümnaasiumi klassides“, Narva Linnavalitsuse 24.09.2008 korraldus nr 1210-k „Klassi täituvuse piirnormi kehtestamine Narva Humanitaargümnaasiumi klassides“ ja Narva Linnavalitsuse 23.09.2009 korraldus nr 1069-k „Klassi täituvuse piirnormide kehtestamine Narva Humanitaargümnaasiumis“

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.3 Korraldus jõustub seadusega  sätestatud korras.

